
Camera  Deputaţilor

Tel : 315.3401.  Fax : 313.6643.




                                                             Bucureşti, 11.11.1999

                                                                                                   Nr. 170/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm alăturat, Raportul la proiectul de Lege pentru aprobarea Ordonanţei  Guvernului nr.89/1999 privind regimul comercial şi introducerea unor restricţii la utilizarea hidrocarburilor halogenate care distrug stratul de ozon.
La întocmirea raportului comisia a avut în vedere următoarele avize:

· avizul Comisiei juridice, de disciplină şi imunităţi;

· avizul Consiliului Legislativ.

           PREŞEDINTE,                                 SECRETAR,

        Dan Ioan Popescu                               Ioan Bivolaru

Expert

Dr. Cristina Bălănescu

             Bucureşti, 11.11.1999


                                                                                     Nr. 170/XVIII/3

R A P O R T

asupra proiectului de Lege pentru aprobarea Ordonanţei  Guvernului nr.89/1999 privind regimul comercial şi introducerea unor restricţii la utilizarea hidrocarburilor halogenate care distrug stratul de ozon
Cu adresa nr.312/06.09.1999 Preşedintele Camerei Deputaţilor,  conform art.86  din Regulamentul Camerei Deputaţilor, a sesizat pentru examinare şi avizare în fond Comisia pentru industrii şi servicii, cu proiectul de Lege pentru aprobarea Ordonanţei  Guvernului nr.89/1999 privind regimul comercial şi introducerea unor restricţii la utilizarea hidrocarburilor halogenate care distrug stratul de ozon.

În urma examinării în şedinţa din data de 10.11.1999, comisia a hotărât cu majoritate de voturi, ţinând seama şi de avizele favorabile primite de la Comisia juridică, de disciplină şi imunităţi şi de la Consiliul Legislativ, să propună plenului Camerei Deputaţilor adoptarea proiectului de Lege pentru aprobarea Ordonanţei  Guvernului nr.89/1999 privind regimul comercial şi introducerea unor restricţii la utilizarea hidrocarburilor halogenate care distrug stratul de ozon cu amendamente admise prezentate în Anexă.

În raport de obiectul şi conţinutul său, proiectul de lege face parte din categoria legilor ordinare.

            PREŞEDINTE,                                   SECRETAR,

         Dan Ioan Popescu                                 Ioan Bivolaru

Expert,

Dr. Cristina Bălănescu

Anexă

A M E N D A M E N T E        A D M I S E

la proiectul de Lege pentru aprobarea Ordonanţei Guvernului nr.89/1999  privind regimul comercial 

şi introducerea unor restricţii la utilizarea hidrocarburilor halogenate care distrug stratul de ozon

	Nr.

crt.
	Articol text iniţial


	Amendament propus

Autorul 
	Motivaţie

	0
	1
	2
	3

	1.
	O R D O N A N Ţ Ă

privind regimul comercial şi introducerea unor restricţii la utilizarea hidrocarburilor halogenate care distrug stratul de ozon
	Nemodificat
	

	2.
	CAPITOLUL I

Dispoziţii generale
	Nemodificat
	

	
	Art. 1. - (1) Substanţele care epuizează stratul de ozon şi sunt supuse controlului sunt produsele chimice prevăzute în anexă, care face parte integrantă din prezenta ordonanţă.

(2) Prevederile prezentei ordonanţe se aplică importului, exportului, vânzării, utilizării, recuperării, reciclării şi regenerării substanţelor care epuizează stratul de ozon, aflate în stare pură sau în amestecuri în care depăşesc concentraţia de 1%, exprimată în procente de masă, atunci când ele se află în vrac în conteinerele lor de transport, precum şi echipamentelor şi produselor care conţin substanţele prevăzute la pct. 1 lit. a)-h) din anexă.
	Nemodificat
	


	0
	1
	2
	3

	3.
	Art. 2. - Sunt exceptate de la prevederile prezentei ordonanţe:

a) producerea, vânzarea şi utilizarea substanţelor prevăzute în anexă, care sunt mostre destinate activităţii de cercetare, dezvoltare sau în scop analitic, în laboratoarele de control al calităţii produselor sau al desfăşurării unor activităţi, atunci când cantitatea de substanţă nu depăşeşte 10 kg;

b) echipamentele din dotarea aeronavelor, navelor sau vapoarelor fluviale şi maritime, care sunt înregistrate pe teritoriul altor state, sau din dotarea celor care circulă pe teritoriul României cu aprobări speciale.
	Nemodificat
	

	4. 
	CAPITOLUL II

Restricţii privind regimul comercial şi utilizarea hidrocarburilor halogenate care epuizează stratul de ozon.
	Nemodificat
	

	5.
	Art. 3. - (1) Se interzice:

a) importul şi exportul substanţelor chimice prevăzute în anexă, din sau către ţările care nu sunt parte la Protocolul de la Montreal privind substanţele care epuizează stratul de ozon, adoptat la 16 septembrie 1987;
	Nemodificat
	

	6.
	Art.3 (1) b) importul şi exportul din sau către ţările care nu sunt parte la Protocolul de la Montreal al echipamentelor care conţin substanţele chimice prevăzute la pct. 1 lit. a)-h) din anexă, a tehnologiilor care nu pot funcţiona continuu fără aport de substanţe chimice prevăzute la pct. 1 şi 4 din anexă, precum şi a produselor obţinute cu ajutorul acestor substanţe, indiferent dacă ele mai conţin sau nu astfel de substanţe;


	Art.3 (1) b) importul şi exportul din sau către ţările care nu sunt parte la Protocolul de la Montreal al echipamentelor care conţin substanţele chimice menţionate în Anexă la pct. 1 lit. a)-h), a tehnologiilor care nu pot funcţiona continuu fără aport de substanţe chimice prevăzute la pct. 1 şi 4 din anexă, precum şi a produselor obţinute cu ajutorul acestor substanţe, indiferent dacă ele mai conţin sau nu astfel de substanţe;

Comisia pentru industrii şi servicii
	Se propune reformularea pentru un spor de rigoare normativă.

	
	Art.3 (1) c) importul, exportul şi punerea în circulaţie pe piaţă a substanţelor chimice prevăzute la pct. 4 din anexă, cu excepţia cazurilor convenite în cadrul Protocolului şi pentru care au fost obţinute derogări;

d) importul substanţelor chimice prevăzute la pct. 1, 2 şi 4 din anexă, provenite din operaţiuni de recuperare, reciclare sau regenerare;

e) reexportul substanţelor chimice prevăzute la pct. 1 şi 4 din anexă;

f) importul, exportul şi punerea în circulaţie a autovehiculelor de orice fel, inclusiv a navelor şi aeronavelor echipate cu unităţi de aer condiţionat, noi sau folosite, care funcţionează cu substanţe chimice prevăzute la pct. 1 lit. a)-h), la pct. 2 şi 4 din anexă;

g) importul, exportul şi punerea în circulaţie pe piaţă a echipamentelor, componentelor şi tehnologiilor destinate producerii frigului de uz casnic şi comercial, incluzând frigiderele, congelatoarele, aparatele de fabricat gheaţă, răcitoarele de apă, dispozitivele de climatizare şi pompele de căldură, noi sau folosite, altele decât cele pentru uz personal, care conţin substanţele chimice prevăzute la pct. 1 lit. a)-h) şi la pct. 4 din anexă, sau de produse care conţin ori care sunt obţinute cu ajutorul acestor substanţe, indiferent de faptul că ele mai conţin sau nu substanţele respective, cu excepţia importului destinat activităţii de întreţinere a echipamentelor, componentelor şi pieselor de schimb pentru instalaţii industriale nominalizate ca atare, aflate în durata medie de utilizare, calculată de la data vânzării ultimului lot de produse către consumator;

h) importul, exportul şi punerea în circulaţie pe piaţă a echipamentelor, componentelor şi tehnologiilor, incluzând frigidere, congelatoare, aparate de fabricat gheaţă, echipamente de răcire, de uz casnic sau comercial, noi sau folosite, altele decât cele pentru uz personal, care nu conţin substanţele chimice prevăzute la pct. 1 lit. a)-h) şi la pct. 4 din anexă, dar care prin construcţie nu pot funcţiona continuu fără aceste substanţe;

i) montarea oricăror instalaţii şi echipamente de răcire noi, de uz casnic sau comercial, care conţin în interior sau care funcţionează continuu cu substanţele chimice prevăzute la pct. 1 şi 2 din anexă, cu excepţia montării la bordul navelor a instalaţiilor noi care conţin hidroclorofluorocarburi (HCFC).

(2) Se contingentează consumul de substanţe chimice prevăzute la pct. 1 şi 3 din anexă, precum şi producţia acestora pe teritoriul României şi în zonele libere inclusiv.

(3) Contingentul de substanţe chimice prevăzut la alin. (2) se stabileşte, pentru fiecare tip de substanţe şi pentru fiecare perioadă cuprinsă între 1 ianuarie şi 31 decembrie a fiecărui an, prin ordin al conducătorului autorităţii publice centrale pentru protecţia mediului şi se publică în Monitorul Oficial al României.

(4) Importatorii de substanţe chimice prevăzute în anexă sunt obligaţi ca, la punerea în circulaţie pe piaţa internă a acestora, să înscrie în documentele însoţitoare ale mărfii numărul acordului de mediu în baza căruia a fost permisă intrarea lor în ţară.
	Nemodificat
	

	
	Art. 4. - (1) Se interzice importul, exportul şi punerea în circulaţie pe piaţă a aerosolilor care conţin substanţele chimice prevăzute la pct. 1 şi 2 din anexă.

(2) Interdicţia prevăzută la alin. (1) nu se aplică următoarelor bunuri care sunt necesare pentru sănătatea sau siguranţa populaţiei:

a) produse farmaceutice de uz uman, sub formă de sprayuri conţinând aerosoli, utilizate în tratamentul afecţiunilor pulmonare obstructive cronice, al afecţiunilor cardiace ori atunci când nu există altă soluţie de aplicare a substanţei active din produs;

b) echipamente fabricate şi puse în circulaţie de unităţile Ministerului de Interne sau de alte unităţi abilitate în acest scop, destinate asigurării ordinii şi liniştii publice.
	Nemodificat
	

	
	Art. 5. - Se interzice utilizarea:

a) substanţelor chimice prevăzute la pct. 2 din anexă la fabricarea aerosolilor, a sistemelor noi de răcire industrială, la fabricarea unităţilor mobile de climatizare, a produselor de sterilizare şi în orice domenii noi în care nu au fost utilizate anterior substanţele prevăzute la pct. 1 şi 2 din anexă;

b) substanţelor chimice prevăzute la pct. 1 lit. a)-e) din anexă la fabricarea panourilor izolante şi a ambalajelor confecţionate din spume organice expandate, flexibile sau semirigide.
	Nemodificat
	

	
	Art. 6. - Se interzice producerea pe teritoriul României şi în zonele libere, inclusiv, a substanţelor chimice prevăzute la pct. 4 din anexă.


	Art. 6. - Se interzice producerea pe teritoriul României, inclusiv în zonele libere, a substanţelor chimice prevăzute la pct. 4 din anexă.

Dep.Haralambie Irimescu - PNTCD-CE


	Pentru claritate.

	
	Art. 7. - Se interzice utilizarea şi punerea în circulaţie a agenţilor de curăţire şi a solvenţilor care conţin una sau mai multe substanţe chimice din cele prevăzute la pct. 1 lit. a)-h) şi la pct. 2 din anexă, cu excepţia tetraclorurii de carbon, dacă este utilizată ca solvent în procesele de clorurare în sistem închis ori ca solvent în procesele în care, din considerente de ordin tehnic, nu poate fi înlocuită cu o altă substanţă mai puţin periculoasă pentru stratul de ozon.
	Nemodificat
	

	
	Art. 8. - (1) Se interzice fabricarea, importul, exportul şi punerea în circulaţie a stingătoarelor de incendiu portabile care conţin substanţele prevăzute la pct. 1 lit. f)-h) din anexă.

(2) Până la data de 1 ianuarie 2000, autorităţile responsabile cu autorizarea aplicării şi instalării echipamentelor destinate prevenirii şi stingerii incendiilor sunt împuternicite să permită derogări de la interdicţia prevăzută la alin. (1) dacă echipamentele menţionate, utilizate pentru prevenirea şi stingerea incendiilor sunt absolut necesare pentru protecţia vieţii şi siguranţa populaţiei sau dacă aceste derogări respectă prevederile Protocolului.
	Nemodificat
	

	
	Art. 9. - (1) Se interzice utilizarea bromurii de metil în agricultură, astfel:

a) cu începere de la 1 ianuarie 2002, la tratamentele fitosanitare destinate protecţiei plantelor, incluzând şi lucrările de întreţinere ale solului în spaţiile închise, cum ar fi sere, solarii etc.;

b) cu începere de la 1 ianuarie 2005, la tratamente de igienizare prin fumigaţie a incintelor şi spaţiilor de depozitare.

(2) Prin excepţie de la prevederile alin. (1), autorităţile competente aprobă utilizarea acestei substanţe, în conformitate cu tehnologiile aprobate şi cu respectarea reglemen- tărilor în acest domeniu, numai în situaţiile în care sunt executate operaţiuni de carantină sau tratamente în vede-

rea expedierii produselor vegetale, atunci când aceste tratamente sunt solicitate, în scris, de către autoritatea competentă din ţara importatoare şi, de asemenea, în cazurile critice pentru agricultură stabilite în conformitate cu prevederile Protocolului.
	Nemodificat
	

	
	Art. 10. - (1) Producătorii, importatorii şi exportatorii de substanţe chimice prevăzute în anexă sunt obligaţi să eticheteze conteinerele în care acestea sunt transportate sau stocate, cu etichete durabile, situate la loc vizibil, având inscripţia: ”Conţin substanţe care epuizează ozonulÒ.

(2) În termen de 60 de zile de la data intrării în vigoare a prezentei ordonanţe, producătorii de produse şi echipamente care conţin substanţele chimice prevăzute la pct. 1, 2 şi 4 din anexă ori care conţin materiale izolante sau părţi componente având în interior astfel de substanţe, sunt obli-

gaţi să aplice pe fiecare produs etichete durabile, situate la loc vizibil, având inscripţia: ”Conţin substanţe care epuizează ozonul".

(3) Punerea în circulaţie a produselor destinate prevenirii şi stingerii incendiilor prevăzute la art. 8 alin. (2) este permisă numai dacă acestea au aplicate etichete durabile, situate la loc vizibil, având inscripţia: ”Conţin haloni, substanţe care epuizează ozonul".

(4) Aparatele, echipamentele şi produsele prevăzute la alin. (2) şi (3), precum şi solvenţii menţionaţi la art. 7, pot fi admise la import, export, puse în circulaţie pe piaţă sau oferite la închiriere, numai dacă au aplicată, la loc vizibil, o etichetă în care pe lângă denumirea comercială sunt înscrise: denumirea tehnică a agentului de răcire/stingere sau a solventului, formula chimică, precum şi conţinutul, exprimat în procente de masă, de substanţă reglementată, atunci când aceasta se află în amestecuri sau în izolaţii înglobate în produsul finit.

(5) Aparatele, echipamentele şi produsele prevăzute la alin. (2) şi (3), precum şi solvenţii prevăzuţi la art. 7 care conţin înlocuitori ai substanţelor prevăzute la pct. 1, 2 şi 4 din anexă, se etichetează de către producător, la loc vizibil, cu inscripţia: ”Prieten cu ozonul".

(6) Dreptul de aplicare a etichetei se obţine în conformitate cu prevederile legale în domeniu.

(7) La propunerea autorităţii publice centrale pentru protecţia mediului, organismul naţional de standardizare dispune măsuri pentru actualizarea prevederilor conţinute în standardele ISO 9000 referitoare la ecoetichetare şi utilizarea în diferite domenii tehnice a substanţelor prevăzute în anexă, astfel încât acestea să fie armonizate cu standardele Uniunii Europene.

(8) Producătorii, importatorii şi exportatorii substanţelor chimice prevăzute în anexă sunt obligaţi să includă în documentele de transport care însoţesc produsul şi denumirea chimică, tehnică şi comercială a substanţei, iar atunci când substanţa se află în amestecuri sau în izolaţii înglobate în produsul finit şi conţinutul, exprimat în procente de masă, de substanţă chimică controlată.


	Nemodificat
	

	
	Art. 11. - (1) Se interzice eliminarea în atmosferă a substanţelor chimice prevăzute la pct. 1, 2 şi 4 din anexă, conţinute în echipamente şi instalaţii sau în conteinerele de transport, în timpul operaţiunilor de întreţinere, dezafectare a instalaţiilor sau de transvazare.

(2) Recuperarea substanţelor chimice prevăzute la alin. (1) este obligatorie:

a) în timpul operaţiunilor de întreţinere a echipamentelor;

b) din echipamentele şi instalaţiile dezafectate;

c) după utilizarea ca solvenţi sau agenţi de curăţire.

(3) Responsabilitatea recuperării acestor substanţe revine agentului economic care prestează operaţiunile efectuate în condiţiile alin. (2).

(4) Recuperarea, regenerarea sau distrugerea substanţelor chimice prevăzute la pct. 1, 2 şi 4 din anexă se face cu echipamente specializate pentru acest tip de operaţiuni, în cadrul unor unităţi din ţară sau din străinătate, autorizate în condiţiile legii.

(5) Se interzice amestecarea substanţelor prevăzute la pct. 1, 2 şi 4 din anexă, în timpul activităţilor de recuperare sau, ulterior, în timpul operaţiunilor de regenerare.

(6) Distrugerea substanţelor menţionate în anexă se efectuează numai prin tehnologii aprobate în concordanţă cu prevederile Protocolului de la Montreal.

(7) Operaţiunile de montare a pieselor de schimb şi, de asemenea, întreţinerea echipamentelor şi instalaţiilor de uz casnic, comercial şi industrial, care conţin substanţele chimice prevăzute la pct. 1, 2 şi 4 din anexă, se efectuează numai de către personal calificat, atestat în condiţiile legii.

(8) Instruirea personalului tehnic de specialitate, care asigură activitatea de montaj şi service în domeniul frigotehniei, aerului condiţionat şi pompelor de căldură, se face prin cursuri asigurate de către instituţii abilitate în acest domeniu, pe baza unei metodologii aprobate prin ordin al ministrului apelor, pădurilor şi protecţiei mediului.
	Nemodificat
	

	
	Art. 12. - (1) Importul şi exportul substanţelor chimice prevăzute în anexă, ale produselor şi echipamentelor care conţin substanţele chimice prevăzute la pct. 1 lit. a)-h) din anexă, precum şi ale produselor obţinute cu ajutorul acestor substanţe, indiferent dacă ele mai conţin sau nu substanţele respective, din şi către ţările părţi la Protocolul de la Montreal, în cazurile în care prevederile sale permit aceasta, se face cu acord de mediu eliberat de autoritatea publică centrală pentru protecţia mediului, în limita contingentului aprobat.

(2) Acordul de mediu nu se solicită pentru cantităţi de substanţe sub 10 kg.

(3) Substanţele prevăzute în anexă, recuperate din echipamentele sau din componentele instalaţiilor dezafectate în timpul activităţilor de service se supun prevederilor alin. (1), cu excepţia cazului când acestea nu mai pot fi regenerate şi se încadrează în categoria deşeuri.

(4) Activităţile efectuate cu substanţele prevăzute în anexă, recuperate din echipamente şi instalaţii, care se încadrează în categoria deşeuri, se supun reglementărilor Convenţiei de la Basel privind controlul transportului peste frontiere al deşeurilor periculoase şi al eliminării acestora, la care România a aderat prin Legea nr. 6/1991.
	Nemodificat
	


	
	Art.12 (5) Acordul de mediu se eliberează agenţilor economici, persoane fizice sau juridice, abilitaţi pentru activitatea de import a deşeurilor şi reziduurilor de orice natură, precum şi a altor mărfuri periculoase pentru sănătatea populaţiei şi pentru mediul înconjurător.


	Art.12 (5) Acordul de mediu se eliberează agenţilor economici, persoane juridice, abilitaţi pentru activitatea de import a deşeurilor şi reziduurilor de orice natură, precum şi a altor mărfuri periculoase pentru sănătatea populaţiei şi pentru mediul înconjurător.

Dep.Ioan Bivolaru - PDSR
	Pentru corelare cu Legea nr.137/1995 a protecţiei meduilui.

	
	Art.12 (6) Acordul de mediu prevăzut la alin. (1) nu înlocuieşte celelalte documente prevăzute pentru importul şi exportul substanţelor şi produselor supuse unui regim special de reglementare.

(7) Prin ordin comun al autorităţii publice centrale pentru protecţia mediului şi al Direcţiei Generale a Vămilor se stabilesc punctele vamale desemnate pentru intrarea şi/sau ieşirea din ţară a substanţelor prevăzute în anexă.

(8) Autoritatea publică centrală pentru protecţia mediului comunică periodic Direcţiei Generale a Vămilor, conform înţelegerii stabilite între aceste organisme, eliberarea acordului de mediu şi punctul vamal declarat pentru intrarea sau ieşirea din ţară a mărfurilor.

(9) La executarea controlului vamal în punctele vamale prevăzute la alin. (7), Direcţia Generală a Vămilor controlează inclusiv existenţa şi datele înscrise în acordul de mediu, în baza cărora permite intrarea şi/sau ieşirea din ţară a substanţelor chimice şi a echipamentelor prevăzute la pct. 1 din anexă, cu condiţia ca transportul să fie însoţit de toate documentele prevăzute de dispoziţiile legale.

(10) În termen de 15 zile de la efectuarea controlului vamal prevăzut la alin. (9), Direcţia Generală a Vămilor returnează autorităţii publice centrale pentru protecţia mediului o copie a acordului de mediu, având semnătura persoanei împuternicite şi ştampila punctului vamal unde s-a efectuat controlul şi care confirmă sau corectează informaţiile declarate şi cantităţile înscrise în document.

(11) În termen de 30 de zile de la sfârşitul fiecărui an, Direcţia Generală a Vămilor transmite autorităţii publice centrale pentru protecţia mediului un raport statistic privind situaţia importurilor şi a exporturilor pe anul precedent, referitor la natura, denumirea comercială, tehnică şi chimică a substanţelor care epuizează stratul de ozon, cu specificarea poziţiilor tarifare în Sistemul armonizat (HS) din Tariful vamal de import al României, cantităţile, ţara de relaţie, numărul acordului de mediu în baza căruia s-a efectuat importul/exportul şi scopul declarat al utilizării finale a substanţei.
	Nemodificat
	

	
	Art. 13. - Suspendarea acordului de mediu pentru activităţi desfăşurate cu substanţele prevăzute în anexă se comunică de către autoritatea publică centrală pentru protecţia mediului registrului comerţului şi Comisiei de abilitare a agenţilor importatori din cadrul Ministerului Industriei şi Comerţului.
	Nemodificat
	

	
	Art. 14. - Transportul şi depozitarea în vrac a substanţelor chimice prevăzute la pct. 1, 2 şi 4 din anexă se face în recipienţi care îndeplinesc condiţiile prevăzute de lege pentru gaze lichefiate sub presiune, reutilizabili şi etichetaţi corespunzător.
	Nemodificat
	

	
	Art. 15. - La cererea autorităţii publice centrale pentru protecţia mediului sau a personalului administraţiei publice locale cu atribuţii de control în domeniu, importatorii, exportatorii şi persoanele care pun în circulaţie pe piaţă substanţele prevăzute în anexă şi echipamente sau produse care conţin substanţele prevăzute la pct. 1 lit. a)-h) şi la pct. 4 din anexă sunt obligaţi să prezinte pentru inspecţie factura sau declaraţia vamală, precum şi acordul de mediu în baza căruia s-a efectuat operaţiunea.


	Art. 15. - La cererea autorităţii publice centrale pentru protecţia mediului sau a personalului administraţiei publice locale cu atribuţii de control în domeniu, importatorii, exportatorii şi persoanele care comercializează substanţele prevăzute în anexă şi echipamente sau produse care conţin substanţele menţionate în Anexa  la pct. 1 şi 4 sunt obligaţi să prezinte pentru inspecţie factura sau declaraţia vamală, precum şi acordul de mediu în baza căruia s-a efectuat operaţiunea.

Comisia pentru industrii şi servicii
	Pentru mai multă rigpare în redactare se propune reformularea părţii finale.

	
	CAPITOLUL III

Sancţiuni
	Nemodificat
	

	
	Art. 16. - Încălcarea prevederilor prezentei ordonanţe atrage răspunderea materială, civilă, contravenţională sau penală, după caz.
	Nemodificat
	

	
	Art. 17. - Constituie contravenţii următoarele fapte, dacă nu au fost săvârşite în astfel de condiţii încât, potrivit legii penale, să fie considerate infracţiuni, şi se sancţionează astfel:

1) cu amendă de la 10.000.000 lei la 25.000.000 lei, încălcarea prevederilor art. 4 alin. (1), art. 5, art. 7, art. 8 alin. (1), art. 9 alin. (1) şi art. 10 alin. (1)-(3) şi (8);

2) cu amendă de la 30.000.000 lei până la 50.000.000 lei:

a) desfăşurarea unei activităţi economice cu substanţele prevăzute în anexă, fără actele de autorizare emise în conformitate cu prevederile legale în domeniu;

b) neîntreruperea activităţii economice pentru care s-a dispus suspendarea acordului de mediu;

c) refuzul de a prezenta autorităţilor care au atribuţii în activitatea de verificare şi control a documentelor prevăzute de reglementările legale pentru activitatea desfăşurată cu substanţele prevăzute în anexă;
	Nemodificat
	

	
	d) nerespectarea dispoziţiilor art. 3 alin. (1), art. 12 alin. (1), precum şi depăşirea cantităţilor stabilite la art. 3 alin. (3).


	d) nerespectarea dispoziţiilor art. 3 alin. (1), art. 12 alin. (1), art.14, precum şi depăşirea cantităţilor stabilite la art. 3 alin. (3).

Comisia pentru industrii şi servicii
	Pentru a prevedea sancţiunea corespunzătoare.

	
	Art. 18. - Nerespectarea prevederilor art. 3 alin. (1), art. 4 alin. (1), art. 5 lit. a), art. 6 şi art. 12 alin. (1) atrage totodată suspendarea acordului de mediu, precum şi interdicţia de a mai desfăşura activităţi cu substanţele prevăzute în anexă pe o perioadă de 3 ani de la constatarea încălcării acestor prevederi.
	Nemodificat
	

	
	Art. 19. - (1) Constatarea contravenţiilor şi aplicarea sancţiunilor se fac de către personalul împuternicit al administraţiei publice locale, de către personalul împuternicit în acest scop de autoritatea publică centrală pentru protecţia mediului sau de către ofiţerii şi subofiţerii de poliţie.

(2) Împotriva procesului-verbal de constatare şi de sancţionare a contravenţiei se poate face plângere în termen de 15 zile de la data comunicării actului.

(3) Plângerea, însoţită de copia de pe procesul-verbal de constatare şi sancţionare a contravenţiei, se înaintează spre soluţionare judecătoriei competente.

Art. 20. - Contravenţiilor prevăzute în prezenta ordonanţă le sunt aplicabile dispoziţiile Legii nr. 32/1968 privind stabilirea şi sancţionarea contravenţiilor, cu excepţia art. 25-27.
	Nemodificat
	

	
	Art. 20. - Contravenţiilor prevăzute în prezenta ordonanţă le sunt aplicabile dispoziţiile Legii nr. 32/1968 privind stabilirea şi sancţionarea contravenţiilor, cu excepţia art. 25-27.
	Nemodificat
	

	
	CAPITOLUL IV

Dispoziţii finale
	Nemodificat
	

	
	Art. 21. - Agenţii economici utilizatori ai substanţelor prevăzute în anexă, care beneficiază de transfer de tehnologie în condiţiile prevăzute de Protocolul de la Montreal, au obligaţia ca la data intrării în vigoare a prezentei ordonanţe să încheie un acord cu autoritatea publică centrală pentru protecţia mediului, prin care se angajează să oprească activitatea instalaţiei care utilizează aceste substanţe la data întocmirii procesului-verbal de recepţie a tehnologiei transferate.
	Nemodificat
	

	
	Art. 22. - Prezenta ordonanţă intră în vigoare în termen de 30 de zile de la data publicării ei în Monitorul Oficial al României, Partea I.
	Nemodificat

